32 нче дәрес
Тема.”Морфология.Сүзләрнең лексик-грамматик  төрләре буларак сүз төркемнәре ”
Дәреснең тибы: Яңа белем ачу.
Дәрес максатлары.
Белем бирү максаты:  сүз төркемнәре турындагы белемнәрне камилләштерү;
Үстерү максаты:укучыларның фикерләү сәләтен, тыңлап аңлау, сөйләм күнекмәләрен үстерү, сүзләрне үзләштерү дәрәҗәсен билгеләү.
Тәрбияви максат: укучылар күңелендә бер-берсенә һәм башкаларга карата дуслык мөнәсәбәтен формалаштыру, хезмәткә уңай караш тәрбияләү.
Укытуның планлаштырылган нәтиҗәләре.
Шәхси УУГ:
-укуга карата кызыксыну хисе уяту;
-үз мөмкинлекләреңне бәяләү;
-нәтиҗәләргә үзанализ һәм үзконтроль.
Метапредмет нәтиҗәләр.
Регулятив УУГ:
-кагыйдәләрне,күрсәтмәләрне истә тотып эшләү;
-укытучы ярдәме белән эшне планлаштырырга өйрәнү;
-эшләрне (биремнәрне)таләп ителгән вакытта башлау һәм тәмамлау;
-биремнәрне үтәүнең дөреслеген тикшерү (укытучы ярдәмендә).
Коммуникатив УУГ:
-тормыш тәҗрибәсен куллану;
-башкаларның сөйләмен тыңлый һәм аңлый белү;
Танып-белү УУГ:
-тиешле мәгълүматны дәреслектән таба белү;
-укытучы сорауларына җавап бирү;
-төрле структураларга нигезләнгән мәгълүматлар белән эшли белү.
Дәрестә куллану өчен материаллар:
ДәреслекЧ.М.Харисова,Н.В.Максимов, Р.Р. Сәйфетдинов 5 сыйныф, 2015ел. Биремнәр язылган карточкалар. Компьютер, презентация.
Дәрес барышы.
1. Мотивлаштыру-ориентлашу.
1. А) Уңай психологик халәт тудыру;
Укучылар, беребезгә яхшы кәеф телик,ә яхшы кәеф барыбызның да күңелен күтәрсен,безгә дәрестә уңышлар алып килсен.
1. Ә) белемнәрне актуальләштерү. Сүзгә лексик анализ ясау тәртибен искә төшерү.  Ватсапка җибәрелгән лексик анализларга бәя бирү, типик хаталарны төзәтү.
Үзбәя.
1. УМ кую ситуациясе. 
–Укучылар, сез әкиятләр тыңларга яратасызмы? Әйдәгез, мин сезгә бер әкият сөйлим әле.
   Борын-борын заманда җир йөзендә “Сүзләр дөньясы” дигән бер патшалык  булган. Анда яшәүчеләр гадәти  түгел икән. Кемдер идарә иткән. Икенчеләре шушы идарәчеләрне бер-берсенә бәйләп, аларны дуслаштырып, бер-берсе белән аралаштырып яшәгән, ди.  Алар ялгыз тормыш көтә алмаганнар, бары үзләреннән өстен саналган төркемгә генә ияреп йөргәннәр. Идарәче сүзләр үзләрен хөрмәт иткән түбәнрәк катлауларны бер дә кыерсытмаган. Алар үзара килешеп яшәгәннәр. Патша да һәр катламга бик игътибарлы булган. Аларның берсен дә  какмаган да, кыерсытмаган да. Ничек уйлыйсыз, балалар, бу патшалык ничек аталган? 
(Җаваплар тыңлана.  (Сүз төркемнәре.)  (Слайд1.) Димәк, без сезнең белән бүген сүз  
     төркемнәрен өйрәнәбез икән. Дөрес, сез инде алар турында башлангыч сыйныфларда  
     шактый белем алдыгыз. Ә бүгеннән булган белемнәрне тагын да тирәнәйтербез, яңа     
     мәгълүматлар алырбыз. Әйдәгез, дәфтәрләрдә теманы язып куйыйк әле.
   Ә хәзер әкиятнең дәвамын тыңлагыз.
    Беркөнне патша боларга парадка чыгарга кушкан. “Мин алга басам!”- дигән бер төркем сүзләр.”Юк, мин!”-дип киреләнгән икенчеләре. Шуннан патша, барысын да җыеп, болай дигән:”Кайсыгыз җөмләләр төзүдә катнаша, шул алга баса, ә кем ярдәмче генә булып йөри, ул арттарак урын алыр!”. Патша сүзләр әйтә башлаган. Тату, сүзләр, яшәгез, хөрмәт, бер-берегез, ит.(Слайд 2) “Әле бетмәде,-дигән хөкемдар.- Мин исемлекне дәвам итәм: кына, иң, белән кебек”.Әйдәгез,  балалар, бу сүзләр белән җөмлә төзеп карыйк әле.Слайд 3)
Сүзләр, тату яшәгез, бер-берегезне хөрмәт итегез!”.(Слайд 4)
Хәзер икенче рәттәге сүзләрне карыйк. Җөмлә төзеп буламы? Әлбәттә, юк. Алар үзләре генә җөмлә төзи алмыйлар, бары тик бәйләүче ролен үтиләр. (Слайд5 )
1. УМ өлешләп чишү.
    1. Өч төркемгә сүзләр бирелә. Аларның нәрсә аңлатуларын билгеләргә.Шулар мисалында сүзләрнең нәрсәгә карап төркемнәргә туплануын әйтербез.
Яулык – исем, чөнки ул предметны белдерә, нәрсә? соравына җавап бирә.
Кызыл –сыйфат, чөнки предметның билгесен (төсен) белдерә, нинди? соравына җавап бирә.
Йөзә – фигыль, чөнки эш-хәлне белдерә, нишли? соравына җавап бирә.
Димәк, без сүзләрнең нәрсә белдерүләренә һәм сорауларына карап, аларны төрле сүз төркемнәренә кертәбез. Сүз төркемнәрен без тел белеменең “Морфология” бүлегендә өйрәнәбез. Ул сүз төркемнәрен, аларның нәрсә белдерүләрен, ясалышын, төрләнешен өйрәнә. Бу- бик кызыклы, ләкин бик катлаулы бүлек.Шушы катлаулы өлкәдә уңышлар гына юлдаш булсын. Бер-беребезне аңлап, бер-беребезгә ярдәмләшеп эшләсәк, үтәсе юл җиңел тоелыр. (Слайд 6-7)
2. Презентациядәге слайдлар  өстендә эшләү. Аерым сүз төркемнәренең нәрсә аңлатуын билгеләү, сораулар кую. (Слайд 8-13)
Үзбәя.
3.Модельләштерү.
Дәреслектәге белешмәне өйрәнеп, сүз төркемнәре моделен төзү. (слайд 14)
1. Сүзлек диктанты язабыз.
Елан,тәмле,йөри,кош,куркак,көн,яшендәй, агулы,улый,яктырта,әче,.
(Укучылар язалар. Балалар чылбыр буйлап сүзләргә сорау куя,мәгънәләрен аңлата.)
Үзбәя.
1. Белемнәрне беренчел ныгыту.Мөстәкыйль эш.
Ватсапка җибәрелгән биремнәрне үтәү. 
Җөмләләрне укыгыз, астына сызылган сүзләргә сорау куегыз.
Кыш
Ак тунлы(_________) кыш (_________)җитте (____).Агачлар(______)  ефәктәй (_________)йомшак (________) шәлләрен (______)ябындылар (____).Салкын(__________)җилләр(__________)исә(__________).Кышын(_____) бураннар (______)юлларны(________) күмә(__________). Безнең (________) якларда(__________) кышлаучы кошлар (__________)җим(____________)көтәләр (____________).Тиздән(_________) яз (_________) килер(__________).
Эшләрне тикшерү.(Слайд 15)
(Эшләрен үзләре бәяли)
Димәк,нәтиҗә ясап шуны әйтә алабыз.(Балалар дәреслектән кагыйдәне укыйлар).
1. Укучылар, без барыбыз да бакчаларыбызда җиләк-җимеш, яшелчә үстерәбез. Бу бик мәшәкатьле эш булса да, көзен мул уңыш алып, үзебезгә ризык әзерлибез. Язын һәм көзен һава торышы төрле була. Төннәрен салкын һава үстергән яшелчәләребезне һәлак итәргә мөмкин. Без аны кырау төшү дип йөртәбез. Әйдәгез, шушы табигать күренеше хакында дәреслектә бирелгән текстны укып үтик.  (Текстны уку һәм эчтәлеге буенча фикер алышу).
[bookmark: _GoBack]Кырау –җир өстендәгетуңган су тамчылары. Көз ахырында төшкән чык тамчылары ак төстә була. Бу төнлә яки иртән һава температурасының 0 градустан түбән төшүенә бәйле. Шуңа су тамчылары туңалар һәм бозга әйләнәләр. Димәк, кырау – чык тамчыларының туңу нәтиҗәсе.
 Бакчачылар яхшы белә: кишер, чөгендер, торма, шалкан кебек яшелчәләр кырауга бирешми. Аларның үзәге җир астында үсә. Ә кырау, гадәттә, җир өстенә төшә. Хәтта соң өлгерә торган кәбестәне дә кырау суга алмый. Ул кат-кат тунлы, шуңа күрә өшеми. Туңса да, аның туңы кире кайта, бетә.
 Ә хәзер шушы тексттан үзебез белгән сүз төркемнәренә икешәр мисал язып алыйк.
7.Әйдәгез, “Тиз җавап” дигән уен уйнап алыйк әле. Мин сезгә сораулар бирәм, сез тиз арада “әйе”, яки “юк” дип җавап бирергә тиеш буласыз. (Слайд16-17 )
III. Рефлексия. Бәяләү. (Слайд18 )
1. “Без нәрсәләр эшләдек?
Нинди кыенлыкларга очрадык?
Аларны ничек чишү юлларын эзләдек?
Нәрсәләр ошады?
Бу белемнәр безгә тормышта кирәк буламы?”сорауларына җавап бирү.
2. Дәрескә гомуми бәя кую.
3.Өй эше. (Слайд 19)
1. “Бакчада язгы эшләр” темасына сочинение язарга.
2. Һәр сүз төркеменә өчәр мисал язарга һәм ватсапка җибәрергә.
3. Сүз төркемнәрен кабатларга.



